Pura Teraté Bang

Pura Teraté Bang inggih punika silih sinunggil pura kahyangan jagat sané magenah ring jero wawidangan Kebun Raya Bali, Désa Candikuning, Kecamatan Baturiti, Kabupatén Tabanan, Bali.

 Arsitéktur 
Saking sisi penataan, sakadi katah pura ring Bali kadiri antuk tri mandala inggih punika utama mandala (jeroan), madya mandala (jaba tengah) miwah kanista mandala utawi jaba sisi. Mandala utama inggih punika genah sané kasengguh suci miwah wantah mapaiketan sareng rohani miwah upacara suci.

Wénten petang wangunan suci inggih punika Pelinggih Gedong pinaka genah pemujaan Sang Hyang Brahma utawi Agni, Padmasana, piyasan miwah balé penegtegan. Ring sisi kauh jeroan wénten Pelinggih Siwa (Ida Ratu Lingsir). Irika wenten gulem sané bek madaging toya sané becik.

Ring sisi kaja kangin jeroan wénten Pelinggih Beji miwah makudang-kudang pelinggih liyanan. Pelinggih Siwa miwah Pura Beji kantun mapaiketan sareng Pura Luhur Pucak Teraté Bang. Toya suci sané kaambil saking béji sané magenah ring sisi kalér kangin pura. Ring sisin tukadé punika, wenten genah mararian sané mawasta Maha Mertha Mancawarna.

Ring sor genah tirta punika, wénten pelinggih Padmasana genah ngaturang bakti ring Siwa. Toya tirta urirang punika sané ketah kaaptiang olih parajanané utaminnyané para praktisi kedokteran pinaka tamba. Kawéntenan tirta puniki kanten kasub pisan ring krama Bedugul. Tiosan punika, krama saking makudang-kudang genah ring Bali ketah nunas tirta ring genah puniki.

Kaucapang ring parajanane, sesocan punika prasida nyegerang miwah ngicalang sakancan paindikan sané cemer. Antuk nunas tirta ring genah puniki, kahanan angga sané séhat lan becik pacang becik pisan anggén nglaksanayang sembah sujud ring ajeng Déwa Brahma pinaka pangripta miwah panugrahan ring kahuripan manusa.

Pralingga sané wénten ring pura puniki marupa simbol naga miwah madué pajenengan sakadi tumbak sané matah kalih. Busana pura puniki akehan kabungkus antuk warna barak pinaka pralambang nyungsung Dewa Agni utawi Brahma ring duur teratai.

 Upakara 
Wénten sané unik ring upacara agama ring pura puniki. Manut ring Klian Adat Bukit Catu I Wayan Puja Umbara, piodalan ring pura puniki jatuh ring rahina Sabtu Kliwon Wuku Landep. Buron sané mabatis patpat nenten kalugra magingsir ka puri. Yening wenten upacara sané ageng, minakadinipun upacara sané marupa banten sané jaga katampah miwah upacara sané lianan, ipun patut ngubah bebaktaan sané sampun kapastiang antuk sang pandita, manut sopacaraning agama, antuk bebaktaan sané manut sopacaraning agama.

Minakadi bawi butuan kagentosin antuk kokokan, lembu kagentosin antuk kukur, kebo kagentosin antuk bebek selem, asu kagentosin antuk bebek belang kalung miwah kambing kagentosin antuk ayam klau gringsing. Ritatkala upacara punika kamargiang olih sang sané ngamargiang upacara punika nenten nganggen pedanda.

Wenten tiga pemangku sané makarya ring pura puniki inggih punika Jro Mangku Sudi saking Dusun Bukit Catu sané makarya ring Pura Agung Teraté Bang, Jero Mangku Yasa saking Bukit Catu sané makarya ring Natar Ratu Lingsir, miwah Jero Mangku Rangkus sané makarya ring Taman Beji. Pangemong pura puniki inggih punika Banjar Adat Bukit Catu, sané kawangun miwah kaayomi langsung olih puri.

Tur kagungan idané inggih punika kagungan Puri Marga Tabanan. Yening wenten piodalan ring Pura Penataran Beratan, ring Danu Beratan, biasané dasa pura pengider tedun ka drika, nanging Batara Teraté Bang nenten tedun ka drika, nanging saking Pura Beratan wenten aturan ka Pura Teraté Bang.

 Pustaka